section_heading: Osnivanje i indie albumi (1996. – 2002.)
paragraph_text: Asian Kung-Fu Generation su 1996. godine osnovali Masafumi Goto, Kensuke Kita i Takahiro Yamada, koji su se sreli na sveučilištu Kanto Gakuin. Sastavu se kasnije priključio i bubnjar Kiyoshi Ijichi. U početku su nastupali na sveučilištu, te u Yokohami i okolici. Nakon nekoliko manjih nastupa, u suradnji s rock glazbenikom Caramelmanom, godine 2000. objavili su svoj prvi indie EP, koji se sastojao od šest pjesama napisanih i otpjevanih na engleskom jeziku.